section_heading: Ostali likovi
paragraph_text: mini|Mućke - [[Grafiti u Rijeci]] Najčešći sporedni likovi u Mućkama su Delove i Rodneyjeve djevojke tog tjedna koje se pojavljuju samo jednom, pipničarke u Kobiljoj glavi, ili pojedinci s kojima Trotterovi posluju. Delova i Rodneyeva pokojna majka, Joan, iako nikad nije viđena, ostala je urezana u Delovu sjećanju u najljepšem svjetlu, ili u njegovim pokušajima da emocionalno ucjeni Rodneya, dok se njezin grob (pretjerano nakićeni spomenik) vidi samo povremeno. Njihov odsutni otac, Reg, pojavio se u epizodi "Krv je gušća od vode" (glumi ga Peter Woodthorpe), a nakon toga se više nije pojavljivao. Ostali članovi obitelji Trotter rijetko se viđaju, iznimke su žena za koju misle da je teta Rose (Beryl Cooke) u epizodi "Stare ljubavi", i rođaci Stan i Jean (Mike Kemp i Maureen Sweeney), koji su prisustvovali Djedovu sprovodu. Nakon što je Rodney upoznao Cassandru, njezini roditelji Alan i Pamela (Denis Lill i Wanda Ventham) postaju stalni likovi.